Villy Jensen skal alligevel ikke i retten i Brønderslev mandag. Anklagemyndigheden har udsat sigtelses-sagen, fordi en anden ankesag endnu ikke er afgjort

Den 2. maj fik Villy Jensen at vide, at han kunne risikere op til to års fængsel for at have bortført sin søn. Den 70-årige familiefar slipper dog i denne omgang for at skulle i retten, da politiet og anklagemyndigheden først skal afgøre en anke fra Villy Jensen og hans hans advokat Anne-Lisa Andersen, som ankede den beslutning, som Børne- og Ungeudvalget i den daværende Brovst Kommune har truffet. Den sag mener anklagemyndigheden tilsyneladende har indflydelse på den sigtelse, som Villy Jensen netop har fået. Her stævnes Villy Jensen for at have bortført sin søn Freddy. Derfor kan der gå lang tid inden Villy Jensen og hans advokat får en afgørelse i både ankesagen og sigtelsen. - Jeg er overrasket over, at man har udsat sagen. Min klient Villy Jensen er selvfølgelig også forundret, siger Anne-Lisa Andersen, advokat for Villy Jensen.